
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Ισολογισμού-Απολογισμού Μετοχικού Ταμείου Ναυτικού 

(ΜΤΝ) Οικονομικού Έτους 1991. 1 

Τροποποίηση της Υπουργικής Απόφασης 4829 Γ.Υ/1992 χορή¬ 
γηση άδειας λειτουργίας κυψελοειδούς τηλεπικοινωνιακού δι¬ 
κτύου 05Μ στην εταιρεία ΣΤΕΤ ΕΛΛΑΣ Τηλεπικοινωνίες 

ΑΕΒΕ. 2 

Τροποποίηση της Υπουργικής Απόφασης 4830 Γ.Υ/1992 χορή¬ 
γηση άδειας λειτουργίας κυψελοειδούς τηλεπικοινωνιακού δι¬ 
κτύου 05Μ στην εταιρεία ΠΑΝΑΦΟΝ Ανώνυμη Ελληνική Εται¬ 
ρεία Τηλεπικοινωνιών». 3 

Αποζημίωση μελών εξεταστικής Επιτροπής και Επιτροπής επο- 
πτείας για διεξαγωγή εισιτηρίων εξετάσεων έτους 1992-93 

στην ΑΣΚΤ. 4 

Συγκρότηση της Ειδικής Επιτροπής Αξιολόγησης υπαλλήλων του 

Μετοχικού Ταμείου Πολιτικών Υπαλλήλων. 5 

Τροποποίηση και συμπλήρωση του Οργανισμού του Περιφερειακού 
Γενικού Αντικαρκινικού Νοσοκομείου Πειραιά «ΜΕΤΑΞΑ». . . 6 
Τρόπος λειτουργίας των ΠΕ.Σ.Υ., υποχρεώσεις και καθήκοντα με¬ 
λών του και μελών της Εκτελεστικής Επιτροπής και τρόπος λει¬ 
τουργίας Γραμματείας. 7 

Τροποποίηση της 33397/1983 αποφάσεως της Ολομέλειας του 
Ελεγκτικού Συνεδρίου «για τη διαίρεση και αρμοδιότητα των 
Υπηρεσιών και Διευθύνσεων του Ελεγκτικού Συνεδρίου όπως 

τροποποιήθηκε μεταγενέστερα». 8 

Συγκρότηση Διοικητικής Επιτροπής Ναυτικών Επιτάξεων και Ναυ- 

λώσεων. 9 

Έγκριση ίδρυσης και λειτουργίας Ιδιωτικού Ελικοδρομίου της Εται¬ 
ρείας Ε.Ρ.Ο. ΕΛΛΑΣ Α.Ε. στην περιοχή «ΜΑΥΡΗ ΩΡΑ» 
ΑΣΠΡΟΠΥΡΓΟΥ..10 

Επέκταση αρμοδιοτήτων Δημ. Επιχειρήσεων Δήμου Αγ. Αναργύ¬ 
ρων Αττικής.11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 15778/28.8.1992 απόφαση Ελεγκτι¬ 


κού Συνεδρίου.;.12 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 951 ' (1) 


Έγκριση Ισολογισμού-Απολογισμού Μετοχικού Ταμείου Ναυτικού 
(ΜΤΝ) Οικονομικού Έτους 1991. 

Ο ΑΡΧΗΓΟΣ ΓΕΝ 

Έχοντας υπόψη: 

α. Το άρθρο 135 του Νόμου 5481/32 «Περί Ισολογισμού του ΜΤΝ, 


όπως τροποποιήθηκε με το άρθρο 56 του Αναγκαστικού Νόμου 1005/ 
37». 

β. Τα άρθρα 30.31 του Ν.Δ. 496/74 «Περί λογιστικού των 
Ν.Π.Δ.Δ.». 

γ. Την υπ’ αριθ. Φ.010/102134/Σ1715/13.10.92 Απόφαση 
ΥΦΕΘΑ «Περί Μεταβιβάσεως αρμοδιοτήτων στον Α/ΓΕΝ». 

δ. Την υπ’ αριθ. ΓΕΝ/Ε4-ΙΙΙ Φ.951.3/5/92 από 14.9.92 από¬ 
φαση «Περί ελέγχου και θεωρήσεως Ισολογισμού-Απολογισμού ΜΤΝ 
έτους 1991». 

ε. Την Έκθεση της Εξελεγκτικής Επιτροπής με ημερομηνία 
30.10.1992. 

στ. Την πράξη του Διοικητικού Συμβουλίου του ΜΤΝ αριθ. 28/ 
26.6.92, αποφασίζουμε: 

Εγκρίνουμε τον Ισολογισμό του Μετοχικού Ταμείου Ναυτικού Οικο¬ 
νομικού Έτους 1991, ύψους τεσσάρων δισεκατομμυρίων τριακοσίων 
τριάντα πέντε εκατομμυρίων επτακοσίων πενήντα τεσσάρων χιλιάδων 
σαράντα οκτώ δραχμών (4.335.754.048), καθώς και τον Απολογι¬ 
σμό, ο οποίος εμφανίζει σύνολο Εσόδων τριών δισεκατομμυρίων τετρα- 
κοσίων ογδόντα τεσσάρων εκατομμυρίων τετρακοσίων εξήντα έξι χιλιά¬ 
δων είκοσι μίας δραχμών (3.484.466.021) και σύνολο Εξόδων δύο δι¬ 
σεκατομμυρίων οκτακόσιων ενενήντα τριών εκατομμυρίων εξακοσίων 
εβδομήντα έξι χιλιάδων τριακοσίων είκοσι τεσσάρων δραχμών 
(2.893.676.324), όπως βεβαιώθηκαν από την Εξελεγκτική Επι¬ 
τροπή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1992 
Ο Αρχηγός 

ΑΝΤΙΝΑΥΑΡΧΟΣ Π.Ν. ΗΡΑΚΛΗΣ ΔΡΙΚΟΣ 

♦- 

Αριθ. 5997 (2) 

Τροποποίηση της Υπουργικής Απόφασης 4829 Γ.Υ/1992 χορήγηση 

άδειας λειτουργίας κυψελοειδούς τηλεπικοινωνιακού δικτύου 05Μ 

στην εταιρεία ΣΤΕΤ ΕΛΛΑΣ Τηλεπικοινωνίες ΑΕΒΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1) Το νόμο 2075/92 (Α.129) «περί Οργανώσεως και λειτουργίας 
του τομέα των τηλεπικοινωνιών». 

2) Την 97/1992 Πράξη του Υπουργικού Συμβουλίου. 

3) Την 105/1992 Πράξη του Υπουργικού Συμβουλίου (Α.143), 
αποφασίζουμε: 

Λρθρο μόνο 

Η παράγραφος 4.3 του άρθρου 4 της Υπουργικής Απόφασης αριθ. 
4829 Γ.Υ./29.9.1992 «Χορήγηση άδειας λειτουργίας κυψελοειδούς 
τηλεπικοινωνιακού δικτύου 08Μ στην εταιρεία ΣΤΕΤ ΕΛΛΑΣ Τηλεπι- 

κοινωνίες ΑΕΒΕ» (Β.586 & διορθωτικό ΦΕΚ Β.627) αντικαθίσταται 
ως εξής: 

«4.3 Σχέδιο αριθμοδοτήσεως. 

Ο Κάτοχος της Αδειας θα λειτουργεί σύμφωνα με το ακόλουθο σχέ¬ 
διο αριθμοδότησης. Ο κωδικός αριθμός του δικτύου 05Μ θα είναι: 93. 
Στο δίκτυο 05Μ που λειτουργεί στις συχνότητες τις καθοριζόμενες 
ανωτέρω στο άρθρο 2 θα παραχωρούνται οι κωδικοί χειριστού δικτύου 
05Μ υπ’ αριθ. 2,3,4 και 5. Στους συνδρομητές θα παραχωρούνται από 
τον Κάτοχο της Αδειας οι κωδικοί 5 επιπροσθέτων ψηφίων κατά την 
απόλυτη διακριτική του ευχέρεια». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Οκτωβρίου 1992 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΣΤΕΦΑΝΟΣ ΜΑΝΟΣ ΝΙΚΟΛΑΟΣ ΓΚΕΛΕΣΤΑΘΗΣ 

-♦- 

Αριθ. 5998 (3) 

Τροποποίηση της Υπουργικής Απόφασης 4830 Γ.Υ/1992 «χορήγηση 
άδειας λειτουργίας κυψελοειδούς τηλεπικοινωνιακού δικτύου 05Μ 
στην εταιρεία ΠΑΝΑΦΟΝ Ανώνυμη Ελληνική Εταιρεία Τηλεπικοι¬ 
νωνιών». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1) Το νόμο 2075/92 (Α.129) «περί Οργανώσεως και λειτουργίας 
του τομέα των τηλεπικοινωνιών». 

2) Την 97/1992 Πράξη του Υπουργικού Συμβουλίου. 

3) Την 105/1992 Πράξη του Υπουργικού Συμβουλίου (Α.143), 
αποφασίζουμε: 

Άρθρο μόνο 

Η παράγραφος 4.3 του άρθρου 4 της Υπουργικής Απόφασης αριθ. 
4830 Γ.Υ./29.9.1992 «χορήγηση άδειας λειτουργίας κυψελοειδούς 
τηλεπικοινωνιακού δικτύου 05Μ στην εταιρεία ΠΑΝΑΦΟΝ Ανώνυμη 
Ελληνική Εταιρεία Τηλεπικοινωνιών» (Β.587 & διορθωτικό ΦΕΚ 
Β.587) αντικαθίσταται ως εξής: 

«4.3 Σχέδιο αριθμοδοτήσεως. 

Ο Κάτοχος της Αδειας θα λειτουργεί σύμφωνα με το ακόλουθο σχέ¬ 
διο αριθμοδότησης. Ο κωδικός αριθμός του δικτύου 05Μ θα είναι: 93. 
Στο δίκτυο 05Μ το οποίο λειτουργεί στις συχνότητες που προσδιορίζο¬ 
νται ανωτέρω στο άρθρο 2, θα παραχωρούνται οι κωδικοί χειριστού δι¬ 
κτύου 05Μ υπ’ αριθ. 6,7,8 και 9. Στους συνδρομητές θα παραχωρού- 
νται από τον Κάτοχο της Αδειας οι κωδικοί 5 επιπροσθέτων ψηφίων 
κατά την απόλυτη διακριτική του ευχέρεια». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Οκτωβρίου 1992 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΣΤΕΦΑΝΟΣ ΜΑΝΟΣ ΝΙΚΟΛΑΟΣ ΓΚΕΛΕΣΤΑΘΗΣ 

-♦- 

Αριθ. 2077121/5988/0022 (4) 

Αποζημίωση μελών εξεταστικής Επιτροπής και Επιτροπής εποπτείας 
για διεξαγωγή εισιτηρίων εξετάσεων έτους 1992-93 στην ΑΣΚΤ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 1771/1988 «τροποποίηση και συμπλήρωση 
του συστήματος εισαγωγής σπουδαστών στην τριτοβάθμια εκπαίδευση 
και άλλες διατάξεις». 

2. Τις διατάξεις του ν.1351/1983 «εισαγωγή σπουδαστών στην 
τριτοβάθμια εκπαίδευση». 

3. Τις διατάξεις του άρθρου 18 του ν.1505/1984 όπως τροποποιή¬ 
θηκε με τις διατάξεις του άρθρου 8 του ν.1810/1988. 

4. Το αριθμ. 3041/20.8.1992 έγγραφο της ΑΣΚΤ. 


5. Την αριθμ. Υ.1847/1078399/1182/0001/78-92 κοινή από¬ 
φαση του Πρωθυπουργού και του Υπουργού Οικονομικών (Ανάθεση αρ¬ 
μοδιοτήτων στον Υφυπουργό Οικονομικών), αποφασίζουμε: 

Καθορίζουμε την αποζημίωση των μελών των επιτροπών εισιτηρίων 
εξετάσεων έτους 1992-93 της Ανωτάτης Σχολής Καλών Τεχνών ως 
εξής: 

1. Επιτροπή εισιτηρίων εξετάσεων 

- Πρόεδρος ή μέλος επιτροπής 
Αριθμός μελών 12 

Αμοιβή κάθε μέλους δρχ. 53.000 

- Γραμματέας της επιτροπής 1 
Αμοιβή δρχ. 37.100 

- Διοικητικός υπάλληλος 1 
Αμοιβή δρχ. 31.800 

2. Επιτροπή βαθμολόγησης έργων 
Εξεταστέςς μέλη 12 

- Για 1-200 φακέλους δρχ. 42.400 (για κάθε μέλος) 

- Για 201-400 φακέλους δρχ. 37.100 (για κάθε μέλος) 

- Για 401 και άνω φακέλους δρχ. 26.500 (για κάθε μέλος) 

3. Εποπτεία εισαγωγικών εξετάσεων 

- Αριθμός εποπτών 4, αμοιβή 37.100 δρχ. (για κάθε επόπτη) 

- Αριθμός βοηθών εποπτών 4, αμοιβή 31.800 δρχ. (για κάθε επό¬ 
πτη) 

- Αριθμός επιτηρητών 48, ημερήσια αποζημίωση δρχ. 3.816 
ημέρες απασχόλησης 5 (για κάθε επιτηρητή) 

4. Γραμματέας του τμήματος εικαστικών Τεχνών της ΑΣΚΤ 
Ημέρες απασχόλησης μέχρι 20 

Ημερήσια αποζημίωση δρχ. 5.088 

5. Διοικητικοί υπάλληλοι 
Αριθμός υπαλλήλων 19 
Ημέρες απασχόλησης μέχρι 20 
Ημερήσια αποζημίωση δρχ. 3.816. 

6. Επιμελητής υπάλληλος 
Αριθμός επιμελητών 7 
Ημέρες απασχόλησης μέχρι 20 
Ημερήσια αποζημίωση δρχ. 3.180 

7. Εργάτες 
Αριθμός εργατών 3 

Ημέρες απασχόλησης μέχρι 25 
Ημερήσια αποζημίωση δρχ. 3.180. 

8. Φύλακας, ηλεκτρολόγος, οδηγός 
Αριθμός ατόμων 3 

Ημέρες απασχόλησης μέχρι 20 
Ημερήσια αποζημίωση δρχ. 3.180. 

9. Καθαρίστριες 

- Αριθμός καθαριστριών 11 
Ημέρες απασχόλησης μέχρι 20 
Ημερήσια αποζημίωση δρχ. 2.650 

Οι προαναφερόμενες αποζημιώσεις θα καταβληθούν με την επιφύ¬ 
λαξη των διατάξεων της παραγράφου 2 του άρθρου 5 του ν. 1351/83 
όπως αντικαταστάθηκε με το άρθρο 22 του ν. 1476/84. 

Από τις διατάξεις αυτής της απόφασης προκαλείται δαπάνη σε βάρος 
του προϋπολογισμού της Ανωτάτης Σχολής Κιχλών Τεχνών ύψους δρχ. 
6.177.680 περίπου για το τρέχον οικονομικό έτος. 

Για την ανωτέρω δαπάνη έχει εγγραφεί πίστωση στον προϋπολογι¬ 
σμό της Ανωτάτης Σχολής Καλών Τεχνών ύψους δρχ. 8.600.000 
ΚΑΕ 0268 «αποζημίωση γραμματέων εποπτών κ.τλ. επιτροπών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Νοεμβρίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ Γ. ΣΟΥΦΛΙ ΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2079275 (5) 

Συγκρότηση της Ειδικής Επιτροπής Αξιολόγησης υπαλλήλων του Με¬ 
τοχικού Ταμείου Πολιτικών Υπαλλήλων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθ. 14 του Ν. 1586/86 «Βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. και των Ο.Τ.Α. και άλλες διατάξεις» (Α 
37), όπως τροποποιήθηκε με τις διατάξεις του άρθρου 40 του Ν. 
1884/90 (Α.81). 

β) των άρθρων 54 και 63 του Ν. 1943/91 «Εκσυγχρονισμός της ορ¬ 
γάνωσης και λειτουργίας της δημόσιας διοίκησης, αναβάθμιση του προ¬ 
σωπικού της και άλλες συναφείς διατάξεις» (Α.50). 

γ) των άρθρων 6 και 29 του Ν. 2085/92 «Ρύθμιση θεμάτων οργά¬ 
νωσης λειτουργίας και προσωπικού της Δημόσιας Διοίκησης και άλλες 
διατάξεις (Α-170). 

δ) Του αρθ. 27 του Ν. 2081/92 «Ρύθμιση του θεσμού των Επιμελη¬ 
τηρίων, τροποποίηση διατάξεων του Ν. 1712/87 για τον εκσυγχρονι¬ 
σμό των επαγγελματικών οργανώσεων των εμπόρων, βιοτεχνών και 
λοιπών επαγγελματιών και άλλες διατάξεις» (Α 154). 

ε) του Π.Δ/τος 318/92 «Αξιολόγηση των ουσιαστικών προσόντων 
του προσωπικού των δημοσίων υπηρεσιών - πλήν των εκπαιδευτικών 
λειτουργών πρωτοβάθμιας και δευτεροβάθμιας εκπαίδευσης και των 
ν.π.δ.δ.» (Α 161). 

2. Την αριθ. Τ. 1847/1078399/1182/0001/7.8.92 κοινή από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς Οικονομικών» 
(Β 525). 

3. Την αριθ. 2043371/3898/0004/5.7.90 απόφαση του Υπουρ¬ 
γού Οικονομικών «Τροποποίηση απόφασης σύστασης - συγκρότησης 
του Υπηρεσιακού Συμβουλίου των υπαλλήλων του Μετοχικού Ταμείου 
Πολιτικών Υπαλλήλων» (Μ.Τ.Π.Υ.), αποφασίζουμε: 

1. Συγκροτούμε, στο Μετοχικό Ταμείο Πολιτικών Υπαλλήλων την 
προβλεπόμενη από την παράγρ. 4 του άρθρ. 54 του Ν. 1943/91. Ει¬ 
δική Επιτροπή Αξιολόγησης υπαλλήλων του Μετοχικού Ταμείου Πολι¬ 
τικών Υπαλλήλων η οποία θα αποτελείται από τους εξής: 

α) Τα μέλη του Υπηρεσιακού Συμβουλίου των υπαλλήλων του Μετο¬ 
χικού Ταμείου Πολιτικών Υπαλλήλων, όπως αυτά προβλέπονται από 
τις εκάστοτε σχετικές διατάξεις. 

β) Το Διευθυντή Διοικητικής Υποστήριξης Ακίνητης Περιουσίας του 
Μετοχικού Ταμείου Πολιτικών Υπαλλήλων. 

2. Γραμματέας της Ειδικής Επιτροπής Αξιολόγησης υπαλλήλων του 
Μετοχικού Ταμείου Πολιτικών Υπαλλήλων ορίζεται, ο εκάστοτε Γραμ¬ 
ματέας του Υπηρεσιακού Συμβουλίου των υπαλλήλων του Ταμείου. 

3. Έργο της ανωτέρω Επιτροπής είναι η εισήγηση στο Διοικητικό 
Συμβούλιο του Ταμείου για τον καθορισμό των ανώτατου και κατώτα- 
του ποσοστού υπαλλήλων, που μπορεί να αξιολογούνται σε σχέση με 
τους βαθμούς ή τις κλίμακες του συστήματος αξιολόγησης. Επίσης 
ασκεί τις αρμοδιότητες που προβλέπονται από τις διατάξεις του π.δ. 
318/92. 

4. Η Επιτροπή συνεδριάζει στο κατάστημα του Μετοχικού Ταμείου 
Πολιτικών Υπαλλήλων επί της οδού Πειραιώς 31. 

5. Η Ειδική Επιτροπή Αξιολόγησης υπαλλήλων του Μετοχικού Τα¬ 
μείου Πολιτικών Υπαλλήλων, μπορεί να συνεδριάζει και εκτός του κε- 
κανονισμένου ωραρίου εργασίας. Στην περίπτωση αυτή ο Πρόεδρος, τα 
μέλη και ο Γραμματέας της δικαιούνται της αποζημίωσης που ορίζεται 
εκάστοτε για τους αντίστοιχους των Υπηρεσιακών Συμβουλίων. 

6. Από τις διατάξεις της απόφασης αυτής προκαλείται δαπάνη σε βά¬ 
ρος του προϋπολογισμού του Μετοχικού Ταμείου Πολιτικών Υπαλλή¬ 
λων ύψους είκοσι πέντε χιλιάδων (25.000) δρχ. για το τρέχον οικονο¬ 
μικό έτος και εκατό πενήντα χιλιάδων (150.000) δρχ. περίπου για 
κάθε ένα από τα επόμενα οικονομικά έτη. 

Για την ανωτέρω δαπάνη έχει εγγραφεί αντίστοιχη πίστωση στον 
προϋπολογισμό του Ταμείου (ΚΑΕ 0264). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1992 

Ο ΥΦΥΠΟΥΡΓΟΣ 

Κ. ΓΙΑΤΡΑΚΟΣ 


Αριθ. Α3α/οικ. 9809 (6) 

Τροποποίηση και συμπλήρωση του Οργανισμού του Περιφερειακού Γε¬ 
νικού Αντικαρκινικού Νοσοκομείου Πειραιά «ΜΕΤΑΞΑ». 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 και 2 του άρθρου 56 του Ν. 2071/92 
«Εκσυχρονισμός και Οργάνωση Συστήματος Υγείας» (ΦΕΚ 123/Α/ 
92). 

2. Την αριθ. Υ. 1847/1078399/1182/0001/14.8.92 (ΦΕΚ 
525/Β/92) «Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

3. Τις διατάξεις του Π.Δ/τος 87/86 *«Ενιαίο πλαίσιο Οργάνωσης 
των Νοσοκομείων» (ΦΕΚ 32/Α/86). 

4. Την απόφαση - πρόταση αρ. 17/27.5.92 του Δ.Σ. του Περιφ. Γε¬ 
νικού Αντικ/κού Νοσ/μείου «ΜΕΤΑΞΑ» Πειραιά, αποφασίζουμε: 

Η αρ. Α3β/οικ. 14130/8.8.86 Απόφαση «Οργανισμός του Δια¬ 
γνωστικού και Θεραπευτικού Ινστιτούτου Πειραιά «ΜΕΤΑΞΑ» (ΦΕΚ 
655/Β/30.9.86) όπως τροποποιήθηκε και συμπληρώθηκε με τις αρ. 
Α3β/13293/6.12.89 (ΦΕΚ 901/Β/19.12.89) και Α3α/οικ. 
1875/25.2.92 (ΦΕΚ 181/Β/18.3.92) Υπουργικές Αποφάσεις, τρο¬ 
ποποιείται και συμπληρώνεται ως εξής: 

Άρθρο 1 

Το άρθρο 7 αντικαθίσταται ως εξής: 

«Άρθρο 7 

Διάρθρωση Ιατρικής Υπηρεσίας 

1. Η ιατρική υπηρεσία του Νοσοκομείου διαρθρώνεται: 

Α) Στους τομείς. 

αΐ. Παθολογικό με δύναμη διακόσια είκοσι (220) κρεββάτια. 
α2. Χειρουργικό με δύναμη διακόσια εβδομήντα (270) κρεββά¬ 
τια. 

α3. Ψυχιατρικό με δύναμη δέκα (10) κρεββάτια. 
α4. Εργαστηριακό. 

Β) Στο διατομεακό τμήμα ημερήσιας νοσηλείας και κατ’ οίκον νοση¬ 
λείας. 

2. Κάθε τομέας διαρθρώνεται σε τμήματα και μονάδες ως εξής: 

Α’ ΠΑΘΟΛΟΓΙΚΟΣ ΤΟΜΕΑΣ 

α) Τμήματα 

αΐ. Δύο (2) Ογκολογκά'- Χημειοθεραπευτικά 

α2. Ένα (1) Καρδιολογικό 

α3. Ένα (1) Αιματολογικό 

α4. Ένα (1) Ενδοκρινολογικό 

α5. Δύο (2) Ακτινοθεραπευτικά, και 

α6. Ένα (1) Γαστρεντερολογικό 

β) Μονάδες 

βΐ. Καρκίνου του Μαστού 

β2. Καρκίνου Γεννητικών Οργάνων 

Β. ΧΕΙΡΟΥΡΓΙΚΟΣ ΤΟΜΕΑΣ 
α) Τμήματα 

αΐ. Δύο (2) Χειρουργικά 
α2. Ένα (1) Ουρολογικό 
α3. Ένα (1) Οφθαλμολογικό 
α4. Ένα (1) Ωτορινολαρυγγολογικό 
α5. Ένα (1) Γυναικολογικό 
α6. Ένα (1) Νευροχειρουργικό 
α7. Ένα (1) Χειρουργικής Θώρακα 
α8. Ένα (1) Πλαστικής Χειρουργικής 
α9. Δύο (2) Αναισθησιολογικά 
αΙΟ. Ένα (1) Γναθοχειρουργικό 
β. Μονάδες 

βΐ. Εντατικής Θεραπείας 

Γ ΨΥΧΙΑΤΡΙΚΟΣ ΤΟΜΕΑΣ 
Ένα (1) Ψυχιατρικό Τμήμα 

Δ' ΕΡΓΑΣΤΗΡΙΑΚΟΣ ΤΟΜΕΑΣ 
α) Τμήματα 

αΐ. Ένα (1) Μικροβιολογικό 

α2. Ένα (1) Πυρηνικής Ιατρικής 

α3. Ένα (1) Ακτινοδιαγνωστικής 

α4. Ένα (1) Παθολογοανατομικό 

α5. Ένα (1) Κυτταρολογικό 

α6. Ένα (1) Αιματολογικό 

α7. Ένα (I) Αιμοδοσίας 

α8. Ένα (1) Ανοσολογικό 

α9. Ένα (1) Βιοχημικό 

αΙΟ. Ένα (1) Φυσικής Ιατρικής, και 

αΐΐ. Ένα (1) Φαρμακευτικό 

3. Στους τομείς λειτουργούν τακτικά εξωτερικά ιατρεία αντίστοιχων 
ειδικοτήτων με τις ειδικότητες των γιατρών που υπηρετούν στο Νοσο¬ 
κομείο». 

Άρθρο 2 
Κάλυψη Δαπάνης 

Από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Οκτωβρίου 1992 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΣΟΥΡΛΑΣ 
--♦- 

Αριθ. Α3α/οικ. 11036 (7) 

Τρόπος λειτουργίας των ΠΕ.Σ.Υ., υποχρεώσεις και καθήκοντα μελών 
του και μελών της Εκτελεστικής Επιτροπής και τρόπος λειτουργίας 
Γραμματείας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις της παρ. 16 του άρθρου ΙΟτου Ν. 2071/92 «Εκσυγ¬ 
χρονισμός και Οργάνωση Συστήματος Υγείας» (ΦΕΚ 123 Α/92), απο¬ 
φασίζουμε: 

Άρθρο 1 

, Τρόπος λειτουργίας Περιφερειακού 
Συμβουλίου Υγείας (ΠΕ.Σ.Υ.) 

Καθορίζουμε τον τρόπο λειτουργίας του Περιφερειακού Συμβουλίου 
Υγείας, ως εξής: 

1. Ολομέλεια: 

α. Η ολομέλεια του Περιφερειακού Συμβουλίου Υγείας συνέρχεται σε 
τακτική συνεδρίαση μια φορά το δίμηνο. Σε έκτακτη δ: 

(αα) Όταν δημιουργηθεί κατάσταση ανάγκης στη χώρα ή στην περι¬ 
φέρεια αρμοδιότητάς του ή 

(αβ) Προκειμένου να κρίνει αν υπάρχει ανάγκη έκτακτης συνεδρία- ' 
σης των Προέδρων των Επιστημονικών Επιτροπών των Νοσ/μείων της 
Περιφέρειάς του, λόγω ειδικών συνθηκών. 

(αγ) Όταν το ζητήσουν τα 2/3 των μελών της. 
β. Για κάθε τακτική συνεδρίαση αποστέλλεται στα μέλη πρόσκληση 
του Προέδρου δέκα (10) τουλάχιστον μέρες πριν απ’ την ημέρα συνε¬ 
δρίασης, στην οποία αναφέρονται περιληπτικά τα θέματα της Ημερή¬ 
σιας Διάταξης, η ημέρα συνεδρίασης και η ώρα έναρξής της. Για όλες 
τις περιπτώσεις έκτακτης συνεδρίασης, η πρόσκληση μπορεί να γίνει εγ- 
γράφως ή τηλεφωνικώς ή με τα μέσα μαζικής ενημέρωσης κατά την 
κρίση του Προέδρου και ανάλογα με τις συνθήκες που διαμορφώνουν το 
έκτακτο της σύγκλησης της Ολομέλειας. 

γ. Η Ολομέλεια του ΠΕ.Σ.Υ. εκλέγει κατά την πρώτη, μετά τη συ¬ 


γκρότησή του συνεδρίασή της, με μυστική ψηφοφορία, τον αντιπρόεδρο 
μεταξύ των ιατρών μελών του, καθώς και το μέλος του που θα συμμετέ¬ 
χει στην εκτελεστική επιτροπή. 

δ. Στις συνεδριάσεις της ολομέλειας του ΠΕ.Σ.Υ. προεδρεύει ο Πρόε¬ 
δρος και σε περίπτωση απουσίας η κωλύματος του Προέδρου, ο Αντι¬ 
πρόεδρος. 

ε. Μέλος που επιθυμεί να περιληφθεί συγκεκριμένο θέμα στην ημερή¬ 
σια διάταξη πρέπει να το υποβάλλει στην εκτελεστική επιτροπή είκοσι 
(20) ημέρες πριν την τακτική συνεδρίαση της Ολομέλειας μαζί με την 
σχετική εισήγησή του. Θέμα που υπεβλήθη από μέλος με την ανωτέρω 
διαδικασία και δεν συμπεριελήφθη στην Ημερήσια Διάταξη μπορεί να 
συζητηθεί, με απόφαση της Ολομέλειας, εφ’ όσον υποβληθεί στην αρχή 
της συζήτησης των θεμάτων της Ημερήσιας Διάταξης. 

, στ. Οι αποφάσεις του ΠΕ.Σ.Υ. λαμβάνονται στην Ολομέλειά του, 
κατά απόλυτη πλειοψηφία των παρόντων μελών του, αυτό δε βρίσκεται 
σε απαρτία και συνεδριάζει νομίμως αν παρίστανται το 1 /2 συν 1 των 
μελών του. 

ζ. Η ψηφοφορία για τη λήψη αποφάσεων είναι φανερή εκτός από πε¬ 
ριπτώσεις εκλογής προσώπων. 

η. Σε περίπτωση ισοψηφίας υπερισχύει η γνώμη με την οποία τάσσε¬ 
ται ο Πρόεδρος. 

θ. Οι αποφάσεις του ΠΕ.Σ.Υ. υποβάλλονται στον Υπουργό Υγείας, 
Πρόνοιας και Κοινωνικών Ασφαλίσεων με σχετική επ’ αυτών έκθεση 
του Προέδρου. 

ι. Κατά τις συνεδριάσεις της Ολομέλειας τηρούνται πρακτικά τα 
οποία επικυρώνονται στην επόμενη Ολομέλεια από τα μέλη που συμμε¬ 
τείχαν στην προηγούμενη και υπογράφονται από τον Πρόεδρο της συνε¬ 
δρίασης αυτής. 

Στα πρακτικά μνημονεύεται και η γνώμη της τυχόν μειοψηφίας. 

ια. Αντίγραφα επικυρωμένων πρακτικών χορηγούνται ύστερα από 
έγκριση του Προέδρου του ΠΕ.Σ.Υ. σε κάθε ενδιαφερόμενο κατόπιν αί¬ 
τησής του, η οποία υποβάλλεται στη Γραμματεία του ΠΕ.Σ.Υ. 

2. Εκτελεστική Επιτροπή 

α. Ο Πρόεδρος, ο Αντιπρόεδρος και ένα μέλος του ΠΕ.Σ.Υ., που 
εκλέγεται με μυστική ψηφοφορία μεταξύ των μελών του, αποτελούν την 
Εκτελεστική Επιτροπή του ΠΕ.Σ.Υ. 

β. Η Εκτελεστική Επιτροπή λαμβάνει αποφάσεις μόνον ύστερα από 
εξουσιοδότηση της Ολομέλειας και για συγκεκριμένα θέματα που θα 
καθορίζονται επακριβώς στην απόφαση - εξουσιοδότηση της Ολομέ¬ 
λειας. 

γ. Μεριμνά για την προώθηση και υλοποίηση των αποφάσεων της 
Ολομέλειας. 

6. Εισηγείται, δια του Προέδρου της, στην Ολομέλεια τα προς συζή¬ 
τηση θέματα της Ημερήσιας Διάταξης, υποβάλλοντας ειδική εισήγηση 
για κάθε θέμα. 

ε. Η Εκτελεστική Επιτροπή μπορεί να προτείνει τη σύσταση ειδικών 
Επιτροπών και Ομάδων Εργασίας για την εκτέλεση συγκεκριμένου έρ¬ 
γου στα πλαίσια των αρμοδιοτήτων του ΠΕ.Σ.Υ. και μετά από σύμ¬ 
φωνη γνώμη αυτού προς τον Υπουργό Υγείας, Πρόνοιας και Κοινωνι¬ 
κών Ασφαλίσεων. 

στ. Οι αποφάσεις που τυχόν λαμβάνονται απ’ την Εκτελεστική Επι¬ 
τροπή, μετά εξουσιοδότηση της Ολομέλειας όπως ορίζεται ανωτέρω, 
καταχωρούνται σε ιδιαίτερο βιβλίο το οποίο είναι στη διάθεση των με¬ 
λών του ΠΕ.Σ.Υ. 

ζ. Στα μέλκη του ΠΕ.Σ.Υ. δεν καταβάλλεται αποζημίωση. 

3. Γραμματεία ΠΕ.Σ.Υ. 

α. Η Υπηρεσία Γραμματειακής Υποστήριξης του ΠΕ.Σ.Υ. στελεχώ¬ 
νεται από υπαλλήλους της Δ/νσης Υγείας της Νομαρχίας στην οποία 
εδρεύει αυτό και ένας υπάλληλος από αυτούς ορίζεται υπεύθυνος Γραμ¬ 
ματέας. 

β. Η Υπηρεσία Γραμματειακής Υποστήριξης του ΠΕ.Σ.Υ. είναι 
υπεύθυνη για την τήρηση και φύλαξη των πρακτικών του Συμβουλίου, 
του πρωτοκόλλου εισερχομένων και εξερχομένων εγγράφων, του αρ¬ 
χείου και για την συγκέντρωση και επεξεργασία των στοιχείων που είναι 
απαραίτητα για το έργο αυτό του Συμβουλίου και την εξυπηρέτηση των 
μελών του. 

γ. Στην Γραμματεία τηρούνται τα ακόλουθα τουλάχιστον στοιχεία: 

1. Πρωτόκολλο 

2. Πρακτικά Ολομέλειας 

3. Αρχείο αποφάσεων και εκθέσεων Προέδρου που υποβάλλονται 
στον Υπουργό 

4. Αρχείο αποφάσεων Ολομέλειας 

5. Αρχείο αποφάσεων Εκτελεστικής Επιτροπής 

6. Αρχείο εισηγήσεων Εκτελεστικής Επιτροπής 

7. Αρχείο εισηγήσεων Επιτροπών - Ομάδων εργασίας. 

Άρθρο 2 

Υποχρεώσεις και καθήκοντα μελών του ΠΕ.Σ.Υ. 
και μελών Εκτελεστικής Επιτροπής 

α. Ο Πρόεδρος της Ολομέλειας συγκαλεί και καθορίζει τις ημερομη¬ 
νίες των συνεδριάσεων αυτής. 

β. Διευθύνει και συντονίζει τις συζητήσις των μελών κατά τις συνε¬ 
δριάσεις της. 

γ. Τα τακτικά μέλη έχουν την υποχρέωση να συμμετέχουν στις συνε¬ 
δριάσεις της Ολομέλειας ανελλιπώς. 

δ. Κάθε τακτικό μέλος που δεν δύναται να παραστεί στην συνεδρίαση 
της Ολομέλειας είναι υποχρεωμένο να ειδοποιήσει 24 τουλάχιστον 
ώρες, πριν τη συνεδρίαση, το αναπληρωματικό του μέλος και να ενημε¬ 
ρώσει σχετικά τη Γραμματεία του ΠΕ.Σ.Υ. 

Άρθρο 4 
Κάλυψη δαπάνης 

1. Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού προϋπολογισμού για το τρέχον οικονομικό έτος. 
Για το καθένα από τα επόμενα οικονομικά έτη δημιουργείται δαπάνη 
δύο εκατομμυρίων πεντακοσίων χιλιάδων (2.500.000) δρχ. και θα 
αντιμετωπίζεται από τον ειδικό φορέα Φ. 200 ΚΑΕ 0515 του Προϋπο¬ 
λογισμού του Υπουργείου. 

2. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- 

Αριθ. ΦΓ Β/20523 (8) 

Τροποποίηση της 33397/1983 αποφάσεως της Ολομέλειας του Ελε¬ 
γκτικού Συνεδρίου «για τη διαίρεση και αρμοδιότητα των Υπηρε¬ 
σιών και Διευθύνσεων του Ελεγκτικού Συνεδρίου όπως τροποποιή¬ 
θηκε μεταγενέστερα». 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΟΛΟΜΕΛΕΙΑ 

Αποτελούμενο από τους Αναστάσιο Γκόνη, Πρόεδρο, Απόστολο 
Μπότσο, Κων/νο Μπουκουβάλα, Σταύρο Μαρινόπουλο, Αντιπροέ¬ 
δρους, Πέτρο Δημητρακόπουλο, Γεράσιμο Μπουκογιάννη, Μιχαήλ 
Σπηλιωτακάρα, Γεώργιο Κοκολάκη, Ηλία Κουτρουμπή, Κων/νο 
Τράκα, Δημήτριο Μαυρουδέα, Ευάγγελο Τούντα, Γεώργιο Γεωργού- 
λια, Αθανάσιο Μπαλκίζα, Σταύρο Μαγγανά, Παναγιώτη Γεωργακό- 
πουλο, Κων/νο Ρίζο και Παντελή Κωσταρά, Συμβούλους, (ο Αντιπρόε¬ 
δρος Στυλιανός Χριστονάκης και ο Σύμβουλος Ιωάννης Ταμβίσκος, 
απούσιασαν δικαιολογημένα), με την παρουσία του Γ ενικού Επιτρόπου 
της Επικράτειας Ιωάννη Καρατζά και του Γραμματέα Γεωργίου Πρε- 
ντουλή. 

Συνεδρίασε στο κατάστημά του στις 11 Νοεμβρίου 1992 και αφού 
έλαβε υπόψη: 

1. Τα άρθρα 4, 5, 6, 12, 13, 14, 15, 19, 22, 77, 81 και 82 του 
π.δ/τος 774/1980. 

2. Τις διατάξεις του ν. 1586/1986. 

3. Την υπ’ αριθ. 25762/22.10.1987 απόφαση των Υπουργών 
Προεδρίας Κυβερνήσεως και Δικαιοσύνης (ΦΕΚ 713/87 τ.Α’). 

4. Την απόφαση της Ολομέλειας 3786/26.2.1992 «περί συστά- 
σεως IV Τμήματος κ.λπ.». 

5. Τις ανάγκες της Υπηρεσίας, αποφασίζει: 

Τροποποιεί την αριθ. 33397 του 1983 απόφασή της και συνιστά 4η 
Μονάδα επιπέδου τμήματος στη Διεύθυνση Γραμματείας του Ελεγκτι¬ 
κού Συνεδρίου, δια μεταφοράς της καταργουμένης αντιστοίχου επιπέ¬ 
δου μονάδας από τη Διεύθυνση Επιτρόπου του Ελεγκτικού Συνεδρίου 
στο Υπουργείο Αιγαίου. Η μεταφερόμενη μονάδα επιπέδου Τμήματος 
θα είναι αρμόδια για τη γραμματειακή εξυπηρέτηση του IV Τμήματος 
του Ελεγκτικού Συνεδρίου. 


Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΝΑΣΤΑΣΙΟΣ ΓΚΟΝΗΣ 

- ♦- 

Αριθ. 1532.369/9/92 (9) 

Συγκρότηση Διοικητικής Επιτροπής Ναυτικών Επιτάξεων και Ναυλώ- 

σεων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τα άρθρα 197, 198, 199 και 200 του Κώδικα Στρατιωτικών, 
Ναυτικών και Αεροπορικών εισφορών και Ναυλώσεων (Ν. 4442/ 
1929). 

β. Το άρθρο 13 του Ν. 1320/83 «Πρόσληψη στο Δημόσιο Τομέα και 
άλλες διατάξεις» (ΦΕΚ 6Α'/83). 

γ. Το άρθρο 9 του Ν. 1649/86 «Τροποποίηση διατάξεων του Κώ¬ 
δικα Δικηγόρων και άλλες διατάξεις» (ΦΕΚ 149Α'/86). 

δ. Το άρθρο 40 του Π.Δ. 259/88 «Περί Οργανισμού του Υπουργείου 
Εμπορικής Ναυτιλίας (ΦΕΚ 117Α'/88). 

ε. Το άρθρο 4 του Ν. 2026/92 «Ρύθμιση θεμάτων Οργάνωσης και 
Προσωπικού της Δημόσιας Διοίκησης και άλλες διατάξεις (ΦΕΚ 43Α/ 
23.3.92). 

στ. Την 4221.10/7/92 Κοινή Απόφαση των Υπουργείων Προε¬ 
δρίας της Κυβέρνησης και Εμπορικής Ναυτιλίας «Περί Περιορισμού 
συλλογικών Οργάνων του Υπουργείου Εμπορικής Ναυτιλίας» (ΦΕΚ 
575Β/23.9.92). 

ζ. Το 3800/16.11.92 έγγραφο του Πρωτοδικείου Πειραιά, 
η. Το 2072398/7123/0004/15.10.92 έγγραφο του Υπουργείου 
Οικονομικών Γεν. Λογ. Κράτους. 

θ. Το 081432/10-92 σήμα του ΥΕΝ/ΚΠ-ΔΜ/ΔΠΛΣ α. 
ι. Το 1436/6/92/8.10.92 έγγραφο ΥΕΝ/ΔΕΕΠ. · 
ια. Το 160750Ζ/10.92 σήμα του ΓΕΝ/Δνση Δ2-1. 

1β. Το αριθ. 2653/15.10.92 έγγραφο του Ν.Ε.Ε. 

ιγ. Το 9317/9.11.92 έγγραφο του ΕΒΕΠ, αποφασίζουμε: 

1. Συγκροτούμε τη Διοικητική Επιτροπή Ναυτικών Επιτάξεων και 
Ναυλώσεων από τους εξής: 

α) Τον Πρωτόδικη Πειραιά ΤΣΑΛΑΓΑΝΙΔΗ Ιωσήφ ως Πρόεδρο και 
αναπληρώτριά του την Πρωτόδικη Πειραιά ΡΗΓΑ Γεωργία. 

β) Τον εκάστοτε Προϊστάμενο της Διευθύχσεως Ελέγχου Εμπορικών 
Πλοίων/ΥΕΝ και αναπληρωτή τού τον εκάστοτε Τμηματάρχη του 
Τμήματος Επιθεώρησης Πλοίων. ’ 

γ) Τον με βαθμό Α’/ΠΕ υπάλληλο του Υπουργείου Οικονομικών του 
Γενικού Λογιστηρίου του Κράτους ΠΑΛΑΜΙΔΗ Άλκη και αναπλη¬ 
ρωτή του τον επίσης με βαθμό Α'/ΠΕ υπάλληλο του Υπουργείου Οικο¬ 
νομικών του Γ.Λ.Κ. ΔΙΑΚΟΠΟΥΛΟ Αναστάσιο. 

δ) Τον εκάστοτε Προϊστάμενο της Διεύθυνσης θαλασσίων Κρατικών 
Μεταφορών/ΎΕΝ και αναπληρωτή του τον εκάστοτε αρχαιότερο Αξιω¬ 
ματικό Λ.Σ. που υπηρετεί σ’ αυτή. 

ε) Τον Πλωτάρχη (Τ) Λ.Σ. ΔΑΣΚΑΛΑΚΗ Ν. και αναπληρωτή του 
τον Πλωτάρχη (Τ) Λ.Σ. ΒΛΑΧΟ Κ. 

στ) Τους εκπροσώπους του Ναυτικού Επιμελητηρίου της Ελλάδος 
ι) ΝΟΜΙΚΟ Δημήτριο και αναπληρωτή του τον ΒΕΝΤΟΥΡΗ Ευάγ¬ 
γελο για την επιβατηγό ναυτιλία. 

ιι) ΜΑΝΩΛΗ Χρήστο και αναπληρωτή του τον ΤΣΑΚΟ Δημήτριο 
για την φορτηγό ναυτιλία. 

2. Εισηγητή της επιτροπής ορίζουμε τον Προϊστάμενο του Τμήματος 
Επιτάξεων και ναυλώσεων της Δ.Θ.Κ.Μ./ΥΕΝ με αναπληρωτή του 
τον μετά αυτόν Αξιωματικό Λ.Σ. του ίδιου τμήματος και Γραμματέα 
τον Υποπ/ρχο Λ.Σ. ΚΑΡΟΠΟΥΛΟI. με αναπληρωτή του τον Ανθ/ρχο 
Λ.Σ. ΡΑΠΤΗ Σ. 

Βοηθό του Γραμματέα ορίζουμε τον Επ/στή Λ.Σ. ΓΕΝΝΗΜΑΤΑ Γ. 

3. Οσάκις πρόκειται για εκτιμήσεις που έχουν σχέση με την επίταξη 
ναυπηγείων, δεξαμενών, εργοστασίων, κ.λπ. οι αναφερόμενοι στη πα¬ 
ράγραφο 1(β) και 1(στ) αντικαθίστανται από: 

α) Τον Πλοίαρχο (Μ) Δ. ΠΑΠΑΣΠΥΡΙΔΑΚΟ Π.Ν. του ΓΕΝ/Δ2 με 
αναπληρωτή του τον Πλοίαρχο (Μ) Θ. ΜΥΣΤΡΙΩΤΗ Π.Ν. του ΓΕΝ/ 
Δ2. 

β) Τους εκπροσώπους του ΕΒΕ Πειραιά ΛΑΚΙΩΤΗ Νικόλαο και 
ΚΑΡΚΑΤΖΗ Γεώργιο με (αναπληρωτές τους ΡΟΚΚΑ Χρήστο και 

ΓΙΑΝΝΙΔΗ Κων/νο. 

4. Επίτροπο του Κράτους ορίζουμε του εχάστοτε Νομικό Σύμβουλο 
του Υπουργείου Εμπορικής Ναυτιλίας με αναπληρωτή του τον εκάστοτε 
Νομικό Σύμβουλο του Υπουργείου Εθνικής Άμυνας. 

5. Η Επιτροπή συνεδριάζει όταν είναι παρόντα όλα τα μέλη της και 
αποφαίνεται σύμφωνα με τις διατάξεις του Ν. 4442/1929 όπως συ¬ 
μπληρώθηκε και τροποποιήθηκε μεταγενέστερα: 

α) Για την πληρωμή ναύλου 

β) Για την παροχή αποζημίωσης για την ναυτική επίταξη 
γ) Για τις ζημιές των πλοίων, πλοιαρίων και γενικά ναυπηγημάτων 
που προήλθαν από ασυνήθη χρήση. 

δ) Για την παροχή προκαταβολών στις επιτάξεις. 

Επίσης η Επιτροπή γνωμοδοτεί για κάθε θέμα επί.παραπέμπεται 

σ’ αυτήν από τον Υπουργό καθώς και.ζημιές από ασυνήθη χρήση 

που προήλθαν από την ναυτική επίταξη .... 

6. Η ισχύς της παρούσας αρχίζει την 1η Δεκεμβρίου 1992 και λήγει 
την 30η Νοεμβρίου 1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 23 Νοεμβρίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

Αριθ. Α3/Α/44661/5098 (10) 

Έγκριση ίδρυσης και λειτουργίας Ιδιωτικού Ελικοδρομίου της Εται¬ 
ρείας Ε.Ρ.Ο. ΕΛΛΑΣ Α.Ε. στην περιοχή «ΜΑΥΡΗ ΩΡΑ» ΑΣΠΡΟ- 
ΠΥΡΓΟΥ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν.Δ. «περί ιδρύσεως ΔΕΜ και Οργανώσεως ΥΠΑ» όπως τρο¬ 
ποποιήθηκε με το Ν. 1340/83. 

β) Του Π.Δ. 56/1.2.89 «Περί Οργανισμού ΥΠΑ». 
γ) Του από 7.8.31 Π.Δ. «περί Κ.Ε.Κ.». 

δ) Των κανόνων Εναερίου Κυκλοφορίας Β.Δ. 170/1969 όπως τρο¬ 
ποποιήθηκε με το Β.Δ. 61/1972. 

ε) Τον Ν. 1815/1988 «περί Κύρωσης του Κώδικα Αεροπορικού Δι¬ 
καίου». 

στ) Το Β.Δ. 313/66 «περί Κανονισμού Τεχνικής Εκμεταλλεύσεως 
Ελικοπτέρων» όπως τροποποιήθηκε και συμπληρώθηκε μεταγενέ¬ 
στερα. 

ζ) Ν. 211/1947 «Περί κυρώσεως της εν Σικάγω τη 7 Δεκεμβρίου 
1944 υπογραφείσης Συμβάσεως Διεθνούς Αεροπορίας» και τα συνοδευ¬ 
τικά σ’ αυτήν παραρτήματα. 

2. Την από Ιανουάριο του 1991 «Περιγραφή έργων που πρόκειται να 
γίνουν στο ελικοδρόμιο Ασπροπύργου» από τον Ιωάννη Δ. Γκιούλη Δι¬ 
πλωματούχο Αρχιτέκτονα Μηχανικό. 

3. Το με αριθ. 73650 «Συμβόλαιο αγοραπωλησίας αγροτεμα¬ 
χίου». 

4. Το τοπογραφικό διάγραμμα κλίμακας 1/500 από 23.1.1986 
του Εμμανουήλ Μ. Ρεγκινάκη Διπλωματούχου Πολιτικού Μηχανικού 
των εγκαταστάσεων της εταιρείας Ε.Ρ.0. ΕΛΛΑΣ Α.Ε. στην περιοχή 
«ΜΑΥΡΗ ΩΡΑ» ΑΣΠΡΟΠΥΡΓΟΥ. 

5. Το τοπογραφικό διάγραμμα κλίμακας 1/500, από τον Ιανουάριο 
του 1991 του Ιωάννη Δ. Γκιούλη Διπλωματούχου Μηχανικού, του ελι¬ 
κοδρομίου στις εγκαταστάσεις της εταιρείας Ε.ΡΈ. ΕΛΛΑΣ Α.Ε. στην 
περιοχή «ΜΑΥΡΗ ΩΡΑ» ΑΣΠΡΟΠΥΡΓΟΥ. 

6. Τηλεομοιοτυπία της εταιρείας ΑνίΝ ΕΙΝΕΚ5 00 5.Α. από 
27.10.1992 σχετικά με την αντοχή του χώρου προσγείωσης. 

7. Το απόσπασμα πρακτικών με αριθ. 23 του 1990 συνεδριάσεως 
του Δημοτικού Συμβουλίου Ασπροπύργου «περί εγκρίσεως κατασκευής 
ελικοδρομίου στον ελεύθερο χώρο του εργοστασίου Κ.ΡΈ. ΕΛΛΑΣ Α.Ε. 
στην περιοχή «ΜΑΥΡΗ ΩΡΑ» ΑΣΠΡΟΠΥΡΓΟΥ. 

8. Την από 10.1.1991 αίτηση της εταιρείας Ε.Ρ.0. ΕΛΛΑΣ Α.Ε. 
Ελέγχου καταλληλότητας περιοχής ελικοδρομίου. 

9. Το με αρ. πρωτ. ΥΠΑ/Δ3/Α/7230/726/22.2.1991 έγγραφο 
της ΥΠΑ με θέμα «Κατασκευή ελικοδρομίου». 


10. Το με αρ. πρωτ. ΥΠΑ/Δ3/Α/16599/1736/23.4.92 έγγραφο 
της ΥΠΑ με θέμα «Ελικοδρόμιο εταιρείας ΕΡΟ», αποφασίζουμε: 

1. Την ίδρυση και λειτουργία ιδιωτικού ελικοδρομίου γία πτήσεις εξ’ 
όψεως (νΓΚ) ευρισκόμενο στην περιοχή «ΜΑΥΡΗ ΩΡΑ «ΑΣΠΡΟ¬ 
ΠΥΡΓΟΥ με τα κατωτέρω βασικά στοιχεία: 

α. Είδος ελικοδρομίου: Επίγειο. 

β. Συντεταγμένες: 38 μοίρες 03 πρώτα 00 δεύτερα Βόρειο - 23 μοί¬ 
ρες 36 πρώτα 03 δεύτερα Ανατολικά. 

γ. Υψόμετρο: 45 μέτρα από Μέση Στάθμη θάλασσας. 

δ. Περιοχή προσγείωσης - απογείωσης: Κυκλική, διαμέτρου 24 μέ¬ 
τρων από σκυρόδεμα κλίσεως 0% περιβαλόμενη από ζώνη ασφαλείας 
πλάτους 4 μέτρων και (αντοχής 25.000 ΚΟ/τετραγωνικό μέτρο. 

ε. Ίχνη προσγείωσης - απογείωσης: Το ένα από 30 μοίρες ελεύθερο 
εμποδίων και το άλλο από 180 μοίρες με φυσικά χαρακτηριστικά ανά¬ 
λογα για κατηγορία πτήσεων εξ’ όψεως και για ελικόπτερα επιδόσεων 
κατηγορίας 2 ή 3. Το επίπεδο απελευθέρωσης εμποδίων του δευτέρου 
ίχνους διαπερνάται κατά 1,80 μ. από στέγη ευρισκομένη σε απόσταση 
από 40 - 75-μ. από το ελικοδρόμιο και διόπτευση 192 μοιρών από το 
κέντρο του ελικοδρομίου. Η εν λόγω στέγη σημαίνεται και φωτοσημαί- 
νεται. 

στ. Φωτισμός: Περιοχής προσγείωσης - απογείωσης, ανεμουρίου και 
εμποδίων. 

ζ. Τροχόδρομος πλάτους 7,5 μέτρων, από σκυρόδεμα σε διόπτευση 
μηδέν (0) μοίρες από το κέντρο του ελικοδρομίου. 

2. Το ελικοδρόμιο διατίθεται για πτήσεις εξ’ όψεως (νΓΚ) ημέρα και 
νύκτα, για ελικόπτερα ολικού μήκους έως 16 μέτρα και επιδόσεων μόνο 
κατηγορίας 2 ή 3. 

3. Το ελικοδρόμιο διαθέτει στέγαστρο ελικοπτέρου διαστάσεων 14,5 
X 22,5 μ. σε απόσταση 35 μέτρων από το κέντρο του και σε διόπτευση 
295 μοίρες, συνδεόμενο με αυτό με τον προαναφερόμενο τροχόδρομο. 

4. Το ελικοδρόμιο ανήκει στην εταιρεία Ε.Ρ.Ο. ΕΛΛΑΣ Α.Ε. 

5. Οι πτήσεις προς και από το ελικοδρόμιο θα εκτελούνται σύμφωνα 
με τους νόμους, κανονισμούς, διαδικασίες και οδηγίες της Υπηρεσίας 
Πολιτικής Αεροπορίας και ειδικότερα με τις απαιτήσεις του Β.Δ. 
313/66 όπως τροποποιήθηκε και συμπληρώθηκε μεταγενέστερα. 

6. Κάθε παράβαση διατάξεων που ισχύουν για θέματα Αερολιμενι- 
κού Τελωνειακού και Δασμολογικού Ελέγχου, Δημόσιας Ασφάλειας, 
Εθνικής Άμυνας και Εναέριας Κυκλοφορίας, όπως και κάθε μη σύν¬ 
νομη χρησιμοποίηση του υπόψη ελικοδρομίου βαρύνει απ’ ευθείας τον 
ιδιοκτήτη και τον χειριστή του ελικοπτέρου. Ειδικά μνημονεύεται η 
κατά νόμο απαγόρευση της απ’ ευθείας από και προς το εξωτερικό δια¬ 
κίνηση ελικοπτέρων στην Ελληνική Επικράτεια χωρίς προηγούμενη 
διέλευση από Διεθνή Αερολιμένα της Χώρας για πραγματοποίηση ελέγ¬ 
χων ελευθεροκοινωνίας. 

7. Η εποπτεία, ο έλεγχος και η εν γένει επίβλεψη του ελικοδρομίου 
θα ασκείται από την Αερολιμενική Διεύθυνση του Κρατικού Αερολιμένα 
Αθηνών, η οποία θά κοινοποιεί τις αντίστοιχες εκθέσεις καθώς και κάθε 
αλληλογραφία συναφή με τα εν λόγω θέματα στη Διεύθυνση Αερολιμέ¬ 
νων της ΥΠΑ. 

8. θέματα που ανάγονται στην γενικότερη ασφάλεια των πτήσεων, 
στον περαιτέρω εξοπλισμό του ελικοδρομίου κ.λπ θα ρυθμίζονται με 
έγκριση της Υπηρεσίας Πολιτικής Αεροπορίας. 

9. Οι δαπάνες συντήρησης, λειτουργίας και εξοπλισμού του ελικοδρο¬ 
μίου βαρύνουν τον ιδιοκτήτη. 

10. Σε περίπτωση που για οποιονδήποτε λόγο διακοπεί η χρήση του 
ελικοδρομίου αυτό δεν θα καταστραφεί χωρίς ειδική άδεια της Υπηρε¬ 
σίας Πολιτικής Αεροπορίας. Κάθε αλλαγή στα βασικά χαρακτηριστικά 
του ελικοδρομίου θα γνωστοποιείται στην ΥΠΑ. 

11. Το σύστημα πυρόσβεσης του ελικοδρομίου έχει χωρητικότητα 
νερού 1300 τόνων και παροχής αφρού ΑΡΓΕ 850 Ε/ΜΙΝ. Συμπληρω¬ 
ματικά στοιχεία δύο (2) πυροσβεστήρες ΗΑ1.0Ν 25 ΚΟ έκαστος. 

Το κυρίως σύστημα πυρόσβεσης του στεγάστρου είναι το ίδιο με του 
ελικοδρομίου και έχει παροχή αφρού ΑΡΓΕ 650 Ε/ΜΙΝ. Συμπληρω¬ 
ματικά στοιχεία ένας (1) πυροσβεστήρας ΗΑΕΟΝ 25 ΚΟ. 

12. Τα ανωτέρω στοιχεία του ελικοδρομίου να δημοσιευθούν στις Αε¬ 
ροναυτικές Εκδόσεις της ΥΠΑ. 

13. Η ημερομηνία έναρξης λειτουργίας καθορίζεται με τη δημο¬ 
σίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 19 Νοεμβρίου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. 20858 (11) 

Επέκταση αρμοδιοτήτων Δημ. Επιχειρήσεων Δήμου Αγ. Αναργύρων 

Αττικής. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 260 του ΠΔ 323/89 (ΔΚΚ). 

2. Τις όμοιες του άρθρου μόνου του ΠΔ 250/89 «Μεταβίβαση αρμο¬ 
διοτήτων του Υπουργού Εσωτερικών στους Νομάρχες». 

3. Τις όμοιες του άρθρου 27 του Ν. 2081/1992. 

4. Την 5330/10.5.91 απόφασή μας περί συστάσεως δημοτικής επι¬ 
χείρησης στο Δήμο Αγ. Αναργύρων με την επωνυμία «Δημοτική Επιχεί¬ 
ρηση Επικοινωνίας, Διαφήμισης και Εκμετάλλευσης Δημοτικών χώ¬ 
ρων» και με τον διακριτικό τίτλο «ΑΛΦΑ-ΑΛΦΑ». 

5. Την απόφαση του Δημοτικού Συμβουλίου Αγ. Αναργύρων αριθ. 
345/92 που αφορά στην επέκταση των αρμοδιοτήτων της Δημ. Επι¬ 
χείρησης. 

6. Την από 7.10.92 αξιολόγηση της οικονομοτεχνικής μελέτης, 
αποφασίζουμε: 

Τροποποιούμε την 5330/10.5.91 απόφασή μας αντικαθιστώντας 
την παραγρ. 2 (2) αυτής ως εξής: Σκοπός επιχείρησης είναι: α) η εκμε¬ 
τάλλευση δημοτικών και κοινοχρήστων χώρων αξιοποιήσιμων όσον 
αφορά στη διαφημιστική προβολή, β) η εκτέλεση διαφημιστικών, εκπαι¬ 


δευτικών, επιμορφωτικών, αθλητικών, πολιτιστικών προγραμμάτων 
καθώς και προγραμμάτων και μελετών προστασίας του περιβάλλοντος 
και γενικότερα προγραμμάτων που χρηματοδοτεί η ΕΟΚ, η εκμετάλ¬ 
λευση των αναψυκτηρίων του Δήμου, δ) η εκτέλεση εργασιών και δρα¬ 
στηριοτήτων που τις αναθέτει ο Δήμος Αγ. Αναργύρων και τα Νομικά 
Πρόσωπα του Δήμου και ε) η εκτέλεση τυπογραφικών και άλλων συνα¬ 
φών εργασιών. 

Κατά τα λοιπά ισχύει, ως έχει η προαναφερόμενη απόφασή μας. 

ΑΚΡΟΤΕΛΕΎΤΙΑ ΔΙΑΤΑΞΗ 

Κάλυψη δαπάνης 

Από τις διατάξεις αυτής της απόφασης δεν προκαλείται δαπάνη σε 
βάρος του προϋπολογισμού του νομικού προσώπου Δήμου Αγ. Αναργύ¬ 
ρων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 14 Οκτωβρίου 

Ο Νομάρχης 
ΑΘΑΝ. ΜΠΟΤΡΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην αριθ. 15778/28.8.1992 απόφαση της Ολομέλειας του Ελε¬ 
γκτικού Συνεδρίου που δημοσιεύτηκε στο ΦΕΚ 561/11.9.1992 (τεύ¬ 
χος Β') γίνεται η παρακάτω διόρθωση: 

Στη σελίδα 5322 και στη δεύτερη στήλη, η μετά το άρθρο 1 λέξη 
«Αποφασίζει», διορθώνεται στο ορθό «Τροποποιεί». 

(Από το Ελεγκτικό Συνέδριο) 




ΕΦΗΜΕΡ1Σ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 .- 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

Υ) 

» 

» 

» 

Γ' 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

*) 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















